**Otázky na štátne záverečné skúšky**

**Akademický rok 2019/2020**

**Verejná správa a regionálny rozvoj**

1. Ako sa premietajú jednotlivé aspekty udržateľnosti do nástrojov rozvoja obce? Čo je podstatou udržateľného rozvoja obce? Aké riešenia pre udržateľnosť rozvoja má obec SR v oblasti sociálno-demografických problémov?
2. Aké sú príčiny a motivácie zásahov obce do miestneho ekonomického rozvoja. Ktoré sú hlavné činitele miestneho ekonomického rozvoja. Aká je úloha manažmentu pre miestny rozvoj?
3. Ktoré segmenty (politiky) tvoria komunálnu politiku? Aké väzby majú tieto politiky na funkcie miestnej samosprávy v spravovanom území a aké využívajú nástroje? Aké väzby má komunálna politika s regionálnou politikou? Ktoré problémy charakterizujú súčasné pôsobenie samospráv obcí SR?
4. Aká je podstata a význam verejnej politiky v riadení spoločnosti? Čo predstavuje proces verejnej politiky? Ako možno interpretovať AAA model z pohľadu orgánov verejnej správy na regionálnej a miestnej úrovni?
5. Aké je postavenie miestnej samosprávy v systéme verejnej správy v SR? Ktoré procesy formujú nové prostredie pre pôsobenie miestnej samosprávy? Aké dopady majú tieto procesy na výkon miestnej samosprávy?
6. Aké zmeny priniesli integračné procesy v Európe pre výkon a pôsobenie verejnej správy? Aké sú základné princípy jednotného európskeho administratívneho priestoru? Ako sa premietajú tieto princípy a s akými problémami v podmienkach fungovania verejnej správy SR?
7. Ktoré procesy ovplyvňujú organizačné usporiadanie verejnej správy? Aké modely verejnej správy sa uplatňujú v kontinentálnej Európe? Aké spoločné a rozdielne črty má slovenský model verejnej správy?
8. Ako možno merať efektívnosť v miestnej samospráve? Aký má význam finančná analýza v hodnotení efektívnosti miestnej samosprávy? Aké sú bariéry implementácie jednotlivých metód v SR? Aké prepojenie má meranie efektívnosti na prijímané politiky miestnej samosprávy?
9. Akým spôsobom ovplyvňujú inovácie a technický pokrok ekonomický rast. Aké ukazovatele sa môžu použiť na meranie a porovnávanie inovácií a technického pokroku medzi regiónmi? Ktoré inštitúcie patria medzi hlavných aktérov inovačného rozvoja regiónov? Aké nástroje môže použiť regionálna politika na podporu zvýšenia inovačnej úrovne regiónu? Popíšte niektoré politiky, programy alebo iniciatívy v EU alebo v SR v tejto oblasti.
10. Charakterizujte regionálnu konkurencieschopnosť a uveďte faktory, ktoré ju ovplyvňujú. Aké sú efekty a zdroje lokálnej konkurenčnej výhody? Aký vplyv má na chápanie regionálnej konkurencieschopnosti teória klastrov? Aký je životný cyklus klastrov? Aké údaje a metódy by ste použili na identifikovať klastrov v ekonomike Slovenska? Aké nástroje používa politika, ktorej cieľom je podpora vzniku resp. rozvoja klastrov v regiónoch?
11. Akým spôsobom vzdelanie obyvateľov ovplyvňuje rozvoj regiónu? Popíšte demografické procesy, ktoré súvisia so vzdelaním obyvateľstva. Aké možnosti má lokálna a regionálna samospráva vo zvýšení vzdelanostnej úrovne obyvateľstva? Aké sú možnosti podpory vzdelávania z kohéznej politiky EU v SR?
12. Akým spôsobom sa prejavuje globalizácia ekonomiky na regionálnej úrovni? Význam zahraničných investícií v odvetvových zmenách regiónov v SR. Aké nástroje využíva štát na prilákania zahraničných investícií (národná, regionálna, lokálna úroveň)?
13. Ako prebieha proces plánovania rozvoja na lokálnej, regionálnej úrovni, národnej a nadnárodnej úrovni? Zber údajov pre tvorbu plánov a ich analýza. Monitorovanie a hodnotenie účinnosti politiky a ich význam pre plánovanie rozvoja.
14. Ako ovplyvňuje životné prostredie ekonomický rozvoj? Stav životného prostredia v regiónoch SR (environmentálna regionalizácia). Aké nástroje štát používa na lokálnej, regionálnej, národnej a nadnárodnej úrovni na regulovanie ekonomických aktivít s dopadom na životné prostredie? Environmentálna politika.
15. Aký je vzťah medzi regionálnou politikou SR a EU? Aké zmeny nastali v regionálnej politike EU v novom programovacom období?